Η σχέση των επιπέδων του οξυγόνου με την γλυκαιμική ρύθμιση στους ασθενείς με ΣΔ τύπου 2 κατά την παρακολούθηση τους στο ιατρείο
Creators: name: Χατζηζήση, Στέλλα Διαμαντή
name: Μπουράτση, Ελισάβετ Απόστολου
Publisher: name: Aristotle University of Thessaloniki
Year: 2022
Subjects: Σακχαρώδης Διαβήτης τύπου 2
Κορεσμός Οξυγόνου
Γλυκοζυλιωμένη Αιμοσφαιρίνη
Diabetes Mellitus Type 2
Oxygen Saturation
HbA1c

description: Τον 21ο αιώνα, ο σακχαρώδης διαβήτης εξαπλώθηκε και συνεχίζει να εξαπλώνεται σαν επιδημία σε όλες τις γωνιές του πλανήτη. Ένας τεράστιος αριθμός ατόμων βρίσκεται σε προδιαβητικό στάδιο ή αγνοεί για την ύπαρξη διαβήτη. Ο σακχαρώδης διαβήτης είναι επίσης υπεύθυνος για πολλές επιπλοκές και επηρεάζει σχεδόν όλα όργανα του ανθρώπινου σώματος. Η γλυκοζυλιωμένη αιμοσφαιρίνη (HbA1c) αποτελεί το χρυσό πρότυπο για την παρακολούθηση του γλυκαιμικού ελέγχου σε ασθενείς με σακχαρώδη διαβήτη. Ο προσδιορισμός των επιπέδων της HbA1c παρέχει ένα ακριβές μέτρο των χρόνιων γλυκαιμκών επιπέδων και συσχετίζεται με τον κίνδυνο επιπλοκών του διαβήτη. ΣΚΟΠΟΣ: Σκοπός της εργασίας μας είναι να διαπιστωθεί άν υπάρχει συσχέτιση ανάμεσα στην Γλυκοζιλιωμένη αιμοσφαιρίνη και τα επίπεδα της οξυγόνωσης του αίματος, σε ασθενείς με ΣΔ2. ΑΣΘΕΝΕΙΣ:Στην εργασία μας συμπεριλάβαμε 145 ασθενείς (72 άνδρες και 73 γυναίκες), οι οποίοι ελάμβαναν φαρμακευτική αγωγή για τον ΣΔ (49% ενέσιμα φάρμακα, 51% από του στόματος). Επισημαίνουμε οτι, όλοι και οι 145 ασθενείς είχαν συνοδά νοσήματα (αρτηριακη υπέρταση, δυσλιπιδαιμία, στεφανιαία νόσο, μεταβολικό σύνδρομο), ενώ εξαιρέθηκαν 19 ασθενείς με αναπνευστικά προβλήματα - κυρίως ΧΑΠ – και 12 ασθενείς με αναιμία. ΜΕΘΟΔΟΣ: Μέθοδος προσδιορισμού της οξυγόνωσης του αίματος ,αποτέλεσαν οξύμετρα υψηλής ακρίβειας. Αρχικό πλάνο ήταν να διενεργηθεί σπιρομέτρηση (μέτρηση FEV 1), αλλά δεν κατέστη δυνατόν λόγω της πανδημίας COVID-19. ΑΠΟΤΕΛΕΣΜΑΤΑ: H Γλυκοζυλιωμένη αιμοσφαιρίνη συσχετίζεται σημαντικά αρνητικά με τον κορεσμό του οξυγόνου SatO2 σε όλο το δείγμα. Παρατηρήσαμε οτι για χαμηλές τιμές γλυκοζυλιωμένης αιμοσφαιρίνης ,έχουμε υψηλότερη τιμή κορεσμού και όσο αυξάνεται η γλυκοζυλιωμένη , ο κορεσμός μειώνεται σε απόλυτη τιμή.Πιο αναλυτικά, μελετήθηκε και η συσχέτιση για τα άτομα με γλυκοζυλιωμένη αιμοσφαιρίνη άνω του 8%, στα οποία προέκυψε οτι έχουν σημαντικά χαμηλότερο κορεσμό οξυγόνου σε σχέση με τα άτομα με γλυκοζυλιωμένη αιμοσφαιρίνη κάτω του 8%.Επίσης μελετήσαμε και παραμέτρους ,όπως το BMI,την ηλικία , το κάπνισμα και την διάρκεια του ΣΔ.Η ηλικία και το BMI δεν έχουν σημαντική συσχέτιση με τα επίπεδα του κορεσμού του οξυγόνου.Όμως όσον αφορά την διάρκεια του ΣΔ , φάνηκε οτι υπάρχει σημαντική αρνητική συσχέτιση της με τα επίπεδα του κορεσμού του οξυγόνου. Δηλαδή, όσο αυξάνονται τα χρόνια του διαβήτη ,τόσο μειώνεται ο κορεσμός του οξυγόνου. Επίσης αρνητική συσχέτιση προέκυψε στον κορεσμό του οξυγόνου στους καπνιστές. ΣΥΜΠΕΡΑΣΜΑΤΑ: Συμπερασματικά, ασθενείς με υψηλή γλυκοζυλιωμενη, διάρκεια ΣΔ άνω των πέντε ετών και καπνιστές παρουσιάζουν χαληλότερο κορεσμό οξυγόνου.
description: In the 21 st century, diabetes prevalence is increasing globally. A very large number of patients have prediabetes or undiagnosed diabetes. The disease is responsible for multiple morbidities involving virtually all human organs.Glycosylated haemoglobin (HBA1c) is the gold standard marker for monitoring of glycaemic control in diabetic patients. HBA1c level determination offers an accurate measure of chronic glucose levels and is associated with the risks of diabetic complications. AIM: The aim of this study is to determine whether there is a direct relationship of HBA1c with blood oxygen levels in T2D patients. PATIENTS: The study included 145 patients (72 males and 73 females) who received pharmacological treatment for TD2 (49% injectable compounds and 51 oral compounds). It must be noted that all patients presented comorbidities (hypertension, dyslipidemia,coronary disease, metabolic syndrome). Patients with respiratory conditions (mainly COPD) and anaemia were excluded from the study. METHODS: Blood oxygen levels were determined with high accuracy oxymeters. The initial plan to take spirometry readings could not be accomplished due to COVID-19 restrictions. RESULTS: HBA1c levels demonstrated a significant negative correlation with oxygen saturation. In particular, patients with HB1Ac levels&gt;8% have significantly lower oxygen saturation compared to those with HB1Ac levels&lt;8%.We also analysed the potential impact of BMI, age, smoking and duration of diabetic state.Age and BMI showed no significant association with oxygen saturation. In contrast, a significant negative correlation appears between oxygen saturation and diabetes duration,while a similar negative association was noted between oxygen saturation and smoking. CONCLUSIONS: Patients with high levels of HB1Ac, duration of diabetes &gt;5 years and smokers demonstrate lower blood oxygen saturation levels.